Παναγιώτα Καραγκούνη

Η Παναγιώτα Καραγκούνη (γενν. την 1η Ιουλίου 1993) είναι Ελληνίδα αθλήτρια του μπιτς βόλεϊ. 

Η πρώτη της εμφάνιση σε τουρνουά μπιτς βόλεϊ έγινε το 2013 όταν αντικατέστησε τη Μαρία Τσιαρτσιάνη ως συμπαίκτρια της Βίκυς Αρβανίτη., Βιογραφικό FIVB

 Σταδιοδρομία 
Στην πρώτη της σεζόν στο μπιτς βόλεϊ και παρόλο που ήταν νέο μέλος στην ομάδα, κατάφερε (μαζί με την Αρβανίτη) να κατακτήσει την πέμπτη θέση στους τελικούς του Ευρωπαϊκού Πρωταθλήματος που έλαβε χώρα στην Αυστρία.

Η μεγαλύτερη κατάκτησή της μέχρι σήμερα είναι το αργυρό μετάλλιο που κατέκτησε με την Αρβανίτη στους 17ους Μεσογειακούς Αγώνες στο Μέρσιν της Τουρκίας. Επιπλέον, στις 28 Ιουλίου 2013 κατέλαβε την πρώτη θέση στο Ελληνικό Πρωτάθλημα μπιτς βόλεϊ που έγινε στην Αθήνα και - ξανά με την Αρβανίτη - έγινε η αθλήτρια που θα εκπροσωπούσε την ελληνική εθνική ομάδα σε όλους τους διεθνείς διαγωνισμούς τον επόμενο χρόνο.

Στις 14 Δεκεμβρίου 2013 πέτυχε το σημαντικότερο γεγονός της αθλητικής σταδιοδρομίας της, καταλαμβάνοντας την ένατη θέση στο FIVB Beach Volleyball Durban Open για πρώτη φορά στην καριέρα της. Αυτή ήταν η μεγαλύτερη επιτυχία της ελληνικής ομάδας από την έναρξη της συνεργασίας της με τη Βίκυ Αρβανίτη.

Τον Απρίλιο 2014, η Μαρία Τσιαρτσιάνη επέστρεψε στον αθλητισμό μετά από μια επιτυχημένη εγχείριση στον δεξί της ώμο και μόλις λίγους μήνες μετά τη γέννηση του πρώτου παιδιού της. Έγινε ξανά ομάδα με την Αρβανίτη.

Συνεπώς, η Καραγκούνη συμμετείχε στο Continental Cup Round 1 ως η δεύτερη ελληνική ομάδα μπητς βόλεϊ, μαζί με την Ευαγγελία Χρήστου. Κατάφεραν να κατακτήσουν την πρώτη θέση, δίνοντας την ευκαιρία στις ελληνικές εθνικές ομάδες να διαγωνιστούν στον δεύτερο γύρο του πρωταθλήματος που θα έδινε το εισιτήριο για τους Ολυμπιακούς αγώνες του Ρίο το 2016.

Λίγο καιρό αργότερα, συνεργάστηκε με την Πηγή-Άννα Μεθενίτη (με την οποία έπαιξε μέχρι τα τέλη 2015) και λίγες εβδομάδες αργότερα κατέλαβαν τη δεύτερη θέση στο Ελληνικό Πρωτάθλημα πίσω από τις Αρβανίτη/Τσιαρτσιάνη.

Η Καραγκούνη και η Μεθενίτη συμμετείχαν στους πρώτους Ευρωπαϊκούς Αγώνες στο Μπακού, όπου κατέλαβαν τη δέκατη έβδομη θέση στην πρώτη τους διεθνή εμφάνιση.

Την ίδια χρονιά, τερμάτισαν στη δεύτερη θέση στο Ελληνικό Πρωτάθλημα, χάνοντας 2-1 από τις Αρβανίτη/Τσιαρτσιάνη το 2014. Επίσης, συμμετείχαν σε δυο αγώνες στο Βαλκανικό Πρωτάθλημα στο Μπουρχανιγιέ και στη Θεσσαλονίκη, όπου κατέλαβαν την τρίτη και τη δεύτερη θέση αντίστοιχα. Τέλος, συμμετείχε στο CEV Continental Cup Rounds 3 και 4 όπου κατέλαβε τη δεύτερη θέση και έλαβε ένα εισιτήριο για τους τελικούς της διοργάνωσης που έγιναν στη Νορβηγία τον Ιούνιο του 2016.

 Διακρίσεις 

 Έτος Διοργάνωση Τοποθεσία Κατάταξη Συνεργάτης 2013 FIVB Masters Baden, AUT 13η Βίκυ Αρβανίτη 2013 CEV European Championship Finals Klagenfurt, AUT 5η Βίκυ Αρβανίτη 2013 Mediterranean Games Μερσίν 2η Βίκυ Αρβανίτη 2013 FIVB Open Durban, RSA 9η Βίκυ Αρβανίτη 2013 Greek Championship Αθήνα 1η Βίκυ Αρβανίτη 2014 CEV Continental Cup Round 1 Αθήνα 1η Ευαγγελία Χρήστου 2014 Greek Championship Αλεξανδρούπολη 2η Πηγή-Άννα Μεθενίτη 2015 CEV Continental Cup Round 3 Θεσσαλονίκη 2η Πηγή-Άννα Μεθενίτη 2015 Balkan Championship Burhaniye, TUR 3η Πηγή-Άννα Μεθενίτη 2015 First European Games Baku 2015 Μπακού 17η Πηγή-Άννα Μεθενίτη 2015 Greek Championship Λίμνη Βεγορίτιδα 2η Πηγή-Άννα Μεθενίτη 2015 Balkan Championship Θεσσαλονίκη 2η Πηγή-Άννα Μεθενίτη 2015 CEV Continental Cup Round 4 Θεσσαλονίκη 2η Πηγή-Άννα Μεθενίτη

 Παραπομπές 

Κατηγορία:Αθλητές στους Μεσογειακούς Αγώνες 2013
Κατηγορία:Έλληνες αθλητές της πετοσφαίρισης επί άμμου
Κατηγορία:Πετοσφαιρίστριες ΠΑΟ